Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: A személyes adatok védelméről és a közérdekű adatok nyilvánosságáról szóló 1992. évi LXIII. törvény (a továbbiakban: Avtv.) 2. § 1. pontja szerint személyes adat: a meghatározott természetes személlyel (a továbbiakban: érintett)
Paragraph Index: 1710

A személyes adatok védelméről és a közérdekű adatok nyilvánosságáról szóló 1992. évi LXIII. törvény (a továbbiakban: Avtv.) 2. § 1. pontja szerint személyes adat: a meghatározott természetes személlyel (a továbbiakban: érintett) kapcsolatba hozható adat, az adatból levonható, az érintettre vonatkozó következtetés. A törvény 3. § (1) bekezdése szerint személyes adatot kezelni (ezen belül nyilvánosságra hozni is) törvény rendelkezése vagy az érintett hozzájárulása esetén lehet. Az Avtv. tehát szigorú szabályokkal védi a polgárok információs önrendelkezési jogát. A közfeladatot ellátó személyek személyes adatai azonban az Avtv. és az Alkotmánybíróság határozatai alapján kevesebb védelmet élveznek, mint a „civil” polgároké. Az Avtv. 19. § (4) bekezdése szerint az állami szervek hatáskörében eljáró személyek személyes adata a közérdekű adatok megismerését nem korlátozza. Az országgyűlési képviselők közfeladatot ellátó személyek. Személyes adataik nyilvánosságát érintően egy korábbi ügyben (ügyszám: 87/A/1997) úgy foglaltam állást, hogy „az országgyűlési képviselőknek a feladatuk ellátásával összefüggő adatai nyilvánosak”. A diplomata-útlevélre való jogosultság a képviselői jogálláshoz kötődik. Noha az ügyben érintettek az 1998—2002es parlamenti ciklusban már nem képviselők, az a tény, hogy törvényi kötelezettségüket megszegve közel egy évvel képviselői jogviszonyuk megszűnése után sem adták vissza diplomata-útlevelüket, köztisztségükkel összefüggő adat. A választópolgárok tájékozódását szolgáló, későbbi döntéseit befolyásoló információ, hogy mely pártok, mely volt képviselői tartoznak e körbe. 2000/88/II. szám A fentiekre tekintettel álláspontom az, hogy a kért névsort a sajtó rendelkezésére kell bocsátani Budapest, 1999. április 9. Üdözlettel: Dr. Majtényi László (248/K/1999) * * * [Állásfoglalás: a közérdekű adatot kérő a költségtérítési kötelezettség miatt köteles lehet felfedni kilétét, ha az adatigény a beadványból nem állapítható meg, a kérelmezőt hiánypótlásra kell felszólítani, a betekintési jog nem pótolja az információszabadságot] Wootsch Péter közigazgatási államtitkár Ifjúsági és Sportminisztérium Budapest Tisztelt Közigazgatási Államtitkár Úr! A hivatkozott számú levelében feltett kérdésekre az alábbiakban közlöm álláspontomat: „1. Közérdekű adat megismerésére irányuló kérelmet lehet-e azonosításra alkalmatlan módon — akár hamis néven, fiktív személyként — előterjeszteni?” Az adatigénylő természetes személy adatainak felvétele, tárolása személyes adatkezelés, melyet csak meghatározott célból, jog gyakorlása és kötelezettség teljesítése érdekében lehet végezni. Az adatigénylő azonosításának legális adatkezelési célja rendszerint

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes